**Pályázati felhívás**

**a kari Nemzetközi Nyári Cseregyakorlatokra**

**2014**

**Pályázható országok és feltételei:**

* **Ausztria** – **Lions Program** (4+4 fő): 4. éves hallgatók pályázhatnak, középfokú államilag elismert német nyelvvizsga kötelező, a nyertes hallgatók adatairól részletes jelentkezési lapot töltünk ki (4 főt lehet a jelentkezési lapon biztos utazónak megadni és 4 főt várólistásnak, a tavalyi évben mind a 8 fő helyet kapott). Előzetes igények alapján, a Program osztrák vezetése dönti el, hogy melyik hallgató melyik osztrák kórházban (pl.: Bécs, Innsbruck, St. Pölten, Amstetten, Graz, Linz, Ried im Innkreis, Tulln, Klagenfurt, Leoben) végezheti gyakorlatát, és ők veszik fel ezek után a kapcsolatot a hallgatókkal is.
* **Németország** - **Mainz** (5 fő): 4. év után lehet utazni, minimum középfokú államilag elismert német nyelvvizsga kötelező.
* **Románia** – **Kolozsvár** (4 fő): elsősorban 3. és 4. éves hallgatók pályázatát várjuk, középfokú államilag elismert angol nyelvvizsga kötelező.
* **Szlovákia** – **Martin** (3 fő): elsősorban 3. és 4. éves hallgatók pályázatát várjuk, középfokú államilag elismert angol nyelvvizsga kötelező.

Az alábbi partneregyetemeken végzett nyári gyakorlatokat a kar nem tudja beszámítani, mert nem felelnek meg a hatályban lévő akkreditációs előírásoknak. A hallgatók feladata az adott gyakorlat elismertetése!

* **Oroszország**  – **Izsevszk** (2 fő): elsősorban 3. és 4. éves hallgatók pályázhatnak, középfokú államilag elismert angol nyelvvizsga kötelező.
* **Oroszország** – **Szentpétervár** (2 fő): elsősorban 3. és 4. éves hallgatók pályázhatnak, középfokú államilag elismert angol nyelvvizsga kötelező.

Minden fentebb felsorolt országban a fogadó fél ingyenes szállást, étkezést vagy az étkezésre fordítható költőpénzt biztosít a hallgatóknak. Az utazást a hallgatónak saját magának kell megoldania. Részletek felől érdeklődni a Nemzetközi Kapcsolatok Irodájában lehet!

Az ösztöndíjat nyert hallgató vállalja, hogy kint tartózkodás időtartamára saját költségére köt utasbiztosítást!

**Pályázati feltételek:**

* Angol vagy német nyelv min. középfokú ismerete, nyelvvizsga bizonyítvány másolatának benyújtása kötelező, a nyertes pályázóknak rögtön az eredményhirdetést követően nyelvi alkalmassági vizsgán kell részt venniük, ahol el is veszíthetik a helyet, ha nem megfelelő az adott országhoz a nyelvi tudásuk.
* Beadandó továbbá minden megszerzendő pontot alátámasztó igazolás.
* Motivációs levél angol vagy német nyelven (választott országtól függően).
* Az utolsó 4 félév indexmásolata.
* Amennyiben a hallgató önhibáján kívül kényszerül visszaadni a már elnyert ösztöndíjat, azt kérjük hivatalos lemondó-nyilatkozat formájában tegye meg. Egyéb visszamondás esetén ez beszámításra kerül (pontlevonás) a következő NKB pályázatának elbírálása során.
* Azon hallgató pályázata, aki ugyanezen a pályázaton előző évben ösztöndíjat nyert, csak a pótpályázaton kerül elbírálásra.

**Beadási határidő:** **2013. november 28. (csütörtök) 12.00 óra!**

**Elosztó és nyelvi meghallgatások időpontjáról, kérjük, érdeklődjenek az irodában személyesen vagy**

**e-mailben (****nkb@aok.pte.hu****).**

**A jelentkezés menete:**

A Nemzetközi Kapcsolatok Irodájának honlapjáról letölthető jelentkezési lapot kell kitölteni: <http://aok.pte.hu/index.php?page=egyseg&egy_id=1780&nyelv=hun> (Nemzetközi nyári cseregyakorlatok).

A kitöltött jelentkezési lapot – a csatolt dokumentumokkal együtt **2013. november 28. 12 óráig**

kell eljuttatni a Nemzetközi Kapcsolatok Irodájába.

A pályázatok elbírálását követő eredményhirdetésen kerülnek elosztásra a helyek. A legmagasabb pontszámot elért pályázók választhatják ki az általuk preferált célországot. Ez addig folytatódik, amíg minden hely el nem kel. Közvetlenül az eredményhirdetés után, a nyertes hallgatóknak részt kell venniük a korábban már említett nyelvi meghallgatáson (szóbeli tételek, szaknyelvi ismeretek), ahol egyesével kell számot adniuk tudásukról. Ha ennek is megfelelt a hallgató, akkor nyerte el véglegesen a nyári gyakorlati helyet. Aki nem felel meg a nyelvi szintfelmérésen, az elveszíti az elnyert helyet, ebből a nyelvből kizárásra kerül 2014 nyarán.

**Külön pályázat!**

**Japán** – **Saitama** (2 fő): minimum középfokú államilag elismert angol nyelvvizsga kötelező, (nyelvi meghallgatás). Csak július hónapban lehet kiutazni, 4. éves sebészet gyakorlatokra. Az ösztöndíjat nyert hallgató köteles augusztusban ellátni az idelátogató japán cserediákok Contact Person – jének tisztségét. A nyerteseket a Nemzetközi Kapcsolatok Bizottsága fogja kiválasztani a pályázók közül, személyes meghallgatás során. A hallgatóknak a japán fél ingyenes szállást, repülőjegyet, étkezést és költőpénzt biztosít. Az ösztöndíjat nyert hallgató vállalja, hogy kint tartózkodás időtartamára saját költségére utasbiztosítást köt!

**Japán** – **Tokyo** (2 fő): minimum középfokú államilag elismert angol nyelvvizsga kötelező, (nyelvi meghallgatás). Csak szeptember hónapban lehet kiutazni (legelőször 2014 szeptemberében), 6. éves gyakorlatra. Az ösztöndíjat nyert hallgató köteles áprilisban ellátni az idelátogató japán cserediákok Contact Person – jének tisztségét (legelőször 2014 áprilisában). A nyerteseket a Nemzetközi Kapcsolatok Bizottsága fogja kiválasztani a pályázók közül, személyes meghallgatás során. A hallgatóknak a japán fél ingyenes szállást, étkezést biztosít. A repülőjegy költségének fedezése még további egyeztetést kíván, erre vonatkozó információval később tudunk szolgálni. Az ösztöndíjat nyert hallgató vállalja, hogy kint tartózkodás időtartamára saját költségére utasbiztosítást köt!

* Külön jelentkezési lapot kell beadni!
* A meghallgatásra behívott jelentkezőket e-mailben értesítjük!
* A többi pályázati feltétel megegyezik a feljebb felsorolt Nemzetközi Nyári Cseregyakorlat feltételeivel.

**Beadási határidő: 2013. november 28. (csütörtök) 12.00!**

**A meghallgatás időpontjáról, kérjük, érdeklődjenek az irodában személyesen vagy e-mailben (****nkb@aok.pte.hu****).**

**Kérjük a pályázati anyagot lefűzhető A4-es genotherm mappában leadni, ne borítékban!**

**Pályázatok leadása: ÁOK Nemzetközi Kapcsolatok Irodája, Szigeti út 12. Elméleti Tömb 1. emelet, a Mozaiktól jobbra.**

**Információ: Tomózer Anett (****nkb@aok.pte.hu** **) ÁOK NKB irodavezető**